**Doložka**

**vybraných vplyvov**

**A.1. Názov materiálu:** Vládny návrh zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**Termín začatia a ukončenia PPK:** -

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  | x |
| 3. Sociálne vplyvy | x |  | x |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti | x |  |  |

**A.3. Poznámky**

1.      Vplyvy na rozpočet verejnej správy – celkový vplyv na rozpočet verejnej správy bude negatívny z dôvodu zavedenia centrálneho elektronického ponukového systému najmä na účely sprostredkovania výberu dôchodku zo systému starobného dôchodkového sporenia vo výplatnej fáze, evidencie údajov potrebných pre posudzovanie splnenia podmienok vyplácania starobného dôchodku a predčasného starobného dôchodku zo systému starobného dôchodkového sporenia ako aj predčasného starobného dôchodku zo sociálneho poistenia a na účely evidencie údajov potrebných na posudzovanie nároku na dávku v hmotnej núdzi, ktorý bude vytvorený a prevádzkovaný Sociálnou poisťovňou.

2.      Vplyvy na podnikateľské prostredie – celkový vplyv na podnikateľské prostredie bude pozitívny aj negatívny:

a.       na poisťovne, ktoré budú mať záujem o zapojenie sa do nového poistného odvetia týkajúceho sa poistenia dĺžky ľudského života, ktoré je upravené právnymi predpismi z oblasti sociálneho poistenia (podrobnosti sú uvedené v ďalšej časti doložky),

b.      na dôchodkové správcovské spoločnosti z dôvodu zavedenia centrálneho elektronického ponukového systému a vyplácania dôchodku formou  programového výberu  (podrobnosti sú uvedené v ďalšej časti doložky).

3.      Sociálne vplyvy – celkový vplyv na hospodárenie obyvateľstva, resp. na sporiteľov v systéme starobného dôchodkového sporenia sa predpokladá pozitívny aj negatívny (podrobnosti sú uvedené v ďalšej časti doložky).

4.      Vplyvy na životné prostredie – návrh zákona nemá vplyv na životné prostredie.

5.      Vplyvy na informatizáciu spoločnosti – návrh zákona má pozitívny vplyv na informatizáciu spoločnosti (podrobnosti sú uvedené v ďalšej časti doložky).

**A.4. Alternatívne riešenia**

Bezpredmetné.

**A.5. Stanovisko gestorov**